
Comisia pentru buget, 

finanţe şi bănci
AVIZ

	
	asupra propunerii legislative privind formarea şi utilizarea Fondului Naţional de Dezvoltare
	


Cu adresa nr.375 din 12 februarie 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind formarea şi utilizarea Fondului Naţional de Dezvoltare.

În urma examinării, în şedinţa din data de 31.03.1998 , Comisia pentru Buget, Finanţe şi Bănci, cu majoritate de voturi, a hotărât respingerea din următoarele considerente:

Precizăm că art.9 alin.1 din Ordonanţa de urgenţă a Guvernului nr.88/1997 privind privatizarea societăţilor comerciale prevede că veniturile obţinute şi încasate de către Fondul Proprietăţii de Stat din vânzarea acţiunilor emise de societăţile comerciale şi din dividende se varsă la bugetul de stat, după deducerea cheltuielilor prevăzute în bugetul de venituri şi cheltuieli aprobat de către Consiliul de Administraţie al Fondului Proprietăţii de Stat.

De asemenea, alin.4 al aceluiaşi articol prevede că, din sumele vărsate la bugetul de stat potrivit alin.1, se constituie un fond la dispoziţia Guvernului, din care se finanţează programe de dezvoltare regională, programe de dezvoltare a întreprinderilor mici şi mijlocii, fondurile de garantare a investiţiilor, precum şi alte programe de dezvoltare care se stabilesc prin hotărâre a Guvernului.

Faţă de aceste prevederi, apreciem că ceea ce s-ar putea aduce în plus prin iniţiativa legislativă parlamentară ar fi tratarea distinctă a fondului constituit la dispoziţia Guvernului pe cele două destinaţii principale: Fondul Naţional de Dezvoltare pentru restructurarea agenţilor economici cu capital majoritar de stat şi stimularea activităţii întreprinderilor mici şi mijlocii şi Fondul Naţional de dezvoltare şi Modernizare a Infrastructurii, precum şi stabilirea modalităţilor de fundamentare a utilizării şi a organismelor care au atribuţii în acest domeniu şi care pot iniţia proiecte de hotărâri ale Guvernului.

- Exprimăm rezerve în legătură cu oportunitatea includerii programelor sectoruluinuclear de producere a energiei electrice în categoria celor ce se finanţează din FondulNaţional de dezvoltare a Infrastructurii Economice, aşa cum se prevede în art.2 din propunerea legislativă. Considerăm că asemenea programe îşi au locul mai de grabă alături de cele finanţate din Fondul Naţional de Dezvoltare pentru Restructurarea Agenţilor Economici, care implică analize mai fundamentate şi care se pot realiza prin componenta tehnică a organismelor menţionate.

- Precizăm că, pentru fiecare din cele trei fonduri naţionale la care se face referire în această iniţiativă legislativă, nu s-au precizat modalităţile de elaborare şi fundamentare a programelor şi organismele care au atribuţii şi responsabilităţi în această direcţie, inclusiv în elaborarea de proiecte de hotărâri de Guvern privind aprobarea programelor şi a fondurilor necesare.

